title: Muisca vundopa
text: Bochica va femura va kilta is layera va moek pu Muisca kotaveyer kiren banvieli sin va duskafa toa ke kilt vaniksantuyuna kan wazdelam gidiskiyid. Mal Bosa ko Fontibón az Funza az Serrezuela ( re Madrid ) az Zipacón laniyir, aze van lenteka. Koe Cota va konak viel tiskiyir ise pu jontiktan ke vikafa vema kotaveyer. Ticu velkap vaname kelor anamezaf vas loon tol-decitoya bora pulviyir. Kaikion tumtaxo zo kolnayar. Mielon Bochica koe lana arula tite tana meftava poke Cota kenibeyer. Stekeon va koyara kal winka ke Guane lentronon dakiyir, aze va winka ke Hunza is Sugamuxi krant kolaniyir lize di griawiyir.